Mae **8-Ball** yn gymeriad yn y gyfres gemau fideo *Grand Theft Auto* sy'n ymddangos mewn tri o gemau'r gyfres. Mae'n ymddangos fel prif gymeriad yn *Grand Theft Auto III* (a osodwyd yn 2001) a *Grand Theft Auto Advance* (a osodwyd yn 2000), a chymeriad cefnogol yn *Grand Theft Auto: Liberty City Stories* (a osodwyd ym 1998). Mae'n werthwr ffrwydron a drylliau, sy'n berchen ar garejys sy'n gosod ffrwydron mewn ceir yn ninasoedd *Liberty City*, *Vice City* a *San Andreas*.

Mae'r cymeriad yn cael ei leisio gan y diweddar artist rap Americanaidd Keith "Guru" Elam.

Ganwyd.8-Ball ym 1971 a chafodd ei fagu yn Liberty City. Roedd ei dad yn fan droseddwr a oedd yn aml yn chwarae pŵl, sy'n gyfrifol am ei ffugenw.

8-Ball yn Liberty City Stories
------------------------------

Mae 8-Ball yn ymddangos mewn dwy dasg yn Liberty City Stories. Yn y gyntaf bydd *Toni Cipriani* yn mynd ato i brynu ffrwydron ar ran *Donald Love*. Dydy'r ffrwydron ddim ar gael yn y garej ac mae'n rhaid i Toni disgwyl am alwad ffôn gan 8-Ball i ddweud bod y ffrwydron wedi cyrraedd. Yn yr ail dasg mae Toni yn derbyn yr alwad gan 8-Ball ac yn mynd i gasglu'r ffrwydron. Mae o'n defnyddio'r ffrwydron i chwythu ardal Fort Staunton o Ynys Staunton.

8-Ball yn GTA: Advance
----------------------

Yn GTA Advance mae 8 ball yn paratoi dogfennau ffug ar gyfer ei gyfaill *Vinnie* a *Mike* ei bartner sydd yn bwriadu ffoi o Liberty City. Mae Mike yn mynd i gasglu'r dogfennau ond cyn i'r ddau cael cyfle i ffoi mae Vinnie'n cael ei lofruddio. Mae Mike yn mynd i wneud tasgau ar gyfer 8 ball, sydd yn dweud bod ganddo syniad o bwy oedd yn gyfrifol am y llofruddiaeth. Tasg gyntaf Mike yw cael gwared a chorff Vinnie. Yn dilyn hyn, mae Mike yn darparu puteiniaid (gan gynnwys *Misty*) i gwsmeriaid pwysig 8 ball. I ddarparu pecyn i gwsmer dig, ac i ddial ar *Scorelli*, troseddwr oedd wedi ymosod ar un o gyfeillion 8 ball. Wedi cael clywed gan un o'r puteiniaid bod gan dafarnwr o'r enw Jonnie gwybodaeth am farwolaeth Vinnie mae 8 ball yn danfon Mike i weithio iddo ef. Yn ddiweddarach, mae 8-Ball yn cwrdd â Mike eto mewn bwyty, ond mae Cartel y Colombiaid yn ymosod arnynt. Mae 8-Ball. Mae 8-Ball yn llosgi ei ddwylo yn ystod yr ymosodiad ac yn methu â dianc, mae'n ddweud wrth Mike i ddianc cyn i'r heddlu gyrraedd.

8-Ball yn GTA III
-----------------

Wedi cael ei arestio yn GTA Advance mae 8-Ball yn cael ei ddedfrydu i garchar am wyth deg pum cyhuddiad o fod ag arfau yn ei feddiant heb drwydded. Er bod erthygl ym mhapur dyddiol Liberty City, *The Liberty Tree*, yn adrodd ei fod wedi ei arestio yn ei gartref a bod ei ddwylo wedi llosgi wrth i swyddog yr heddlu tywallt sosban o fraster berwedig drostynt. Mae o'n cael ei drosglwyddo i'r carchar gyda Claude, prif gymeriad y gêm a hen ŵr o Ddwyrain Asia. Mae Cartel y Colymbiaid yn ymosod ar y cerbyd heddlu sydd yn eu trosglwyddo er mwyn herwgipio'r hen ŵr. Yn y dryswch, mae 8-Ball a Claude yn llwyddo i ddianc o warchodaeth yr heddlu.

Wedi canfod lle i Claude aros mae 8-Ball yn ei yrru i Glwb Rhyw Luigi ac yn ei gyflwyno i Luigi Goterelli, hen ffrind ac aelod o syndicâd Maffia Leone, sy'n dechrau ei gyflogi. Yn ddiweddarach, mae Salvatore Leone, pennaeth y syndicâd yn danfon Claude i 8-Ball i gael ffrwydron. Mae'r ddau yn defnyddio'r ffrwydron i ddinistrio llong ym mhorthladd Portland, a oedd yn cael ei ddefnyddio gan Gartel y Colombiaid i gynhyrchu cyffuriau.

8-Ball mewn gemau eraill
------------------------

Er nad yw 8-Ball ei hun yn ymddangos yn y gemau mae garejys 8-Ball ar gael i brynu ffrwydron yn *Grand Theft Auto: Vice City*, *Grand Theft Auto: Vice City Stories* a *Grand Theft Auto: San Andreas*.

Cyfeiriadau
-----------

1. ↑  Bogenn, Tim (2001). *Grand Theft Auto III: Official Strategy Guide*. Brady Games. ISBN 978-0744000986.
2. ↑  Bogenn, Tim (2006). *Grand Theft Auto: Liberty City Stories Official Strategy Guide PS2*. Brady Games. ISBN 978-0744007633.
3. ↑  "8-Ball". *GTA Fandom*. Cyrchwyd 18 Gorffennaf 2018.
4. ↑  "No Money, Mo' Problems". *grandtheftwiki*. Cyrchwyd 18 Gorffennaf 2018.
5. ↑  "*Liberty Tree*: "Another Punch in the Gut for Organized Crime"". *Official Grand Theft Auto III website*. Archifwyd o'r gwreiddiol ar 2012-03-18. Cyrchwyd July 26, 2006.
6. ↑  "*Liberty Tree*: "Elderly Asian Man Held After Failing to Satisfy Immigration"". *Official Grand Theft Auto III website*. Archifwyd o'r gwreiddiol ar 2012-03-18. Cyrchwyd July 26, 2006.
7. ↑  "Grand Theft Auto III Bomb da Base Act I/II". *YouTube*. 22 Mawrth 2009. Cyrchwyd 18 Gorffennaf 2018.
8. ↑  "8-Ball Autos". *GTA Fandom*. Cyrchwyd 18 Gorffennaf 2018.

| * v
* t
* e
Cyfres *Grand Theft Auto* |
| --- |
| Gemau | 

|  |
| --- |
| 
* *Grand Theft Auto*
	+ *Llundain 1969*
	+ *Llundain 1961*
* *Grand Theft Auto 2*
* *Grand Theft Auto III*
* *Vice City*
* *San Andreas*
* *Grand Theft Auto IV*
	+ *The Lost and Damned*
	+ *The Ballad of Gay Tony*
* *Grand Theft Auto V*
	+ *Arlein*
* *Advance*
* *Liberty City Stories*
* *Vice City Stories*
* *Chinatown Wars*

 |

 |
| Cymeriadau | 

|  |  |
| --- | --- |
| Unigolion | 
* 8-Ball
* Niko Bellic
* Roman Bellic
* Big Smoke
* Catalina
* Toni Cipriani
* Ma Cipriani
* Claude
* King Courtney
* Karen Daniels
* Asuka Kasen
* Carl "CJ" Johnson
* Maria Latore
* Salvatore Leone
* Luis Fernando Lopez
* Donald Love
* Johnny Klebitz
* Trevor Philips
* Frank Tenpenny
* Tommy Vercetti

 |
| Rhestrau o gymeriadau | 
* *Grand Theft Auto III*
* *Vice City*
* *San Andreas*
* *Liberty City Stories*
* *Vice City Stories*
* *Grand Theft Auto V*

 |

 |
| Lleoliadau | 
* Liberty City
* Vice City
* San Andreas

 |